אם אתם קוראים את המילים האלה

אם אתם קוראים את המילים האלה הוא ספר דוקומנטרי ישראלי שיצא לאור בשנת 2025, המאגד 49 מכתבים אחרונים שנכתבו על ידי לוחמים שנפלו במהלך מלחמת חרבות ברזל. הספר נערך על ידי שלמה קווס ורחלי פלנט-רוזן ופורסם בהוצאת טובי.

בתוך שבועיים מיציאת הספר, הגיע לראש רשימת רבי המכר של ישראל היום. חלק מהכנסות הספר נתרמות להנצחת הנופלים. בעקבות הספר שהוגדר כ"פרויקט שחולל מציאות ויצק משמעות עמוקה לזכרם של הנופלים" נבחרו שלמה קווס ורחלי פלנט רוזן לאנשי השנה של כיפה והדור.

 הספר 
 רקע ועריכה 
הספר נולד מתוך יוזמה של שלמה קווס, קופירייטר במקצועו, ורחלי פלנט-רוזן, עיתונאית ויזמת חברתית, אשר במהלך המלחמה נחשפו למכתבים שכתבו לוחמים לפני מותם. השניים פנו למאות משפחות שכולות, אספו את המכתבים באישורן, ולצד כל מכתב צורף הסבר קצר על נסיבות כתיבתו ומותו של הכותב.

על כל מכתב נעשה תחקיר ושיחות עם בני משפחה, חיילים וחברים, ובעקבותיו נכתבו הערות שוליים והסברים לדבריהם של הנופלים.

 תוכן הספר 
הספר כולל 49 מכתבים אחרונים שנכתבו על ידי לוחמים ולוחמות שנפלו בקרב החל מ-7 באוקטובר 2023 ועד 7 באוקטובר 2024. על כל מכתב ביצעו העורכים תחקיר דוקומנטרי יחד עם בני משפחתו של הנופל וחבריו לנשק, כדי לחשוף את הסיפורים שמאחורי המכתבים האחרונים. המכתבים נכתבו בסיטואציות שונות: בדרך ללחימה בעוטף בשבעה באוקטובר, בלילות שלפני כניסה ללחימה ברצועת עזה, בתוך טנקים, בעיצומו של קרב או שעות ספורות לפני הנפילה. במכתבים נחשפת קשת מגוונת של רגשות: אהבה, הומור, אומץ, פחד, ובחלקם מופיעות גם בקשות אחרונות וצוואות קונקרטיות, כמו הנחיות ללוויה עצמה או בקשה להנציח את הנופל אחרי מותו באופן ספציפי.

לצד המכתבים, בין פרקי הספר מובאים טקסטים נלווים שנכתבו במיוחד מאת אנשי רוח ואמנים שקראו את מכתבי הנופלים וכתבו בעקבותיהם מחשבות על 'מילים אחרונות'. בין הכותבים: נשיא המדינה יצחק הרצוג, אשכול נבו, צרויה שלו, אביתר בנאי, הרבנית ימימה מזרחי, דוקטור רוביק רוזנטל, אבי יששכרוף, איריס חיים (אימו של יותם חיים), אבישג שאר-ישוב, צור ארליך, אבירן אלפסי (מפקד בא"ח גבעתי), הרב תמיר גרנות, מיה טבת דיין וצבי בן מאיר.

 השקת הספר 
ערב ההשקה לספר נערך ב-4 במאי 2025 במוזיאון תל אביב לאמנות, בהנחיית חנוך דאום, מול קהל שהורכב מבני המשפחות השכולות, אנשי תרבות ותקשורת. השתתפו בו נשיא המדינה יצחק הרצוג, אמילי דמארי, דודו טסה, רוני קובן, הרבנית ימימה מזרחי, צרויה שלו ועוד.

נשיא המדינה פתח את הערב במילים:

אמילי דמארי נשאה דברים בסיום הערב ואמרה:

 רשימת הנופלים שמכתביהם מובאים בספר 

יואב מלייב | אלון סקאג'יו | עדן פרוביזור | אלחנן קלמנזון | אורי אשכנזי | יונתן דין חיים | ירון ציטיז | איתן קופלוביץ | עומרי שורץ | יפתח יעבץ | סופיאן דגש | שחר פרידמן | יאיר רויטמן | לביא ליפשיץ | מתן וינוגרדוב | יוסף גיטרץ | אוריה יעקב | ניר חדד | עדי ליאון | איתי יהודה | רועי דאוי | ארז מישלובסקי | שי ארווס | עדי דנן | מארק קונונוביץ' | דניאל טואף | קאמיי אחיאל | יהונתן דויטש | נווה אסולין | איתי עמר | אביעד ניימן | אוריה איימלק גושן | אייל טויטו | איתי פריזט | שהם בן הרוש | אפרים יכמן | אסף מסטר | שמעון אסולין | אביב ברעם | נדב כהן | לירון שניר | דניאל קסטיאל | בן פלח | יוסי הרשקוביץ | ריף הרוש | גלעד ניצן | בן זוסמן | עדי ברוך | רועי נגרי.

 ביקורת 

 שלמה ארצי הקדיש את הטור האישי שלו לסקירתו והגדיר אותו: "פרויקט נפלא שמשרטט נפש של דור חדש. מורשת וחובה לכל ישראלי. 'שיח לוחמים' של הדור הזה. זה ספר על חיילים גיבורים מתים, אבל הוא בעיקר שופע חיים ומעיד על מי שלחמו למעננו".
 חנוך דאום כתב: אחד מספרי המלחמות החשובים ביותר שיצאו בישראל. זה ספר שאין ישראלי ממנו, אין עצוב ממנו אבל לרגעים גם אין מצחיק ממנו.
 רוני קובן אמר עליו: "זאת הגאונות והפשטות של המעשה הדוקומנטרי. אין פה מניפולציה או עוד נושא לוויכוח, רק תיאור מציאות מדויק. וזה בדיוק מה שעשו שלמה ורחלי, המחברים של הספר היפה והעצום והחשוב הזה".
 ליאור פרנקל כינה אותו בהסכת 'פופקורן': "אחד הדברים הכי יפים שנוצרו בעקבות המלחמה הקשה הזאת"

 מילים אחרונות 
בעקבות הצלחת הספר, יצרו עורכי הספר יחד עם מערכת כאן הסכתים הסכת דוקומנטרי שבו כל פרק מתמקד במכתב של אחד מגיבורי הספר, ויחד עם בני משפחתו וחבריו לנשק מספר את הסיפור שמאחורי המכתב.

בביקורת על ההסכת בעיתון מקור ראשון נכתב: "אחד ההסכתים היפים והכואבים שנוצרו בשפה העברית. קווס ופלנט־רוזן נוהגים בהסכת באותה רגישות שבה ערכו את הספר. הם נותנים למשתתפים את הבמה, מציגים תמונה שלמה של החללים שנפלו וחושפים את האדם שמאחורי השם והפרטים היבשים".

 ראו גם 
 מלחמת חרבות ברזל בספרות
 תובנות נחמה
 יום אחד באוקטובר

 קישורים חיצוניים 




 ראיון בסוכן תרבות עם קובי מידן על הספר - עם שירה אמו של יפתח יעבץ ז"ל, יעל אשתו של איתן קופלוביץ' ז"ל, ושלמה קווס

 מילים אחרונות 






 הערות שוליים 

קטגוריה:ספרי 2025
קטגוריה:ספרי מלחמת חרבות ברזל
קטגוריה:מלחמת חרבות ברזל: אבידות והנצחה
קטגוריה:ספרים ישראליים
קטגוריה:אבל